पाएं अपने शहर की ताज़ा ख़बरें और फ्री ई-पेपरडाउनलोड करें
कलेक्ट्रेट स्थित कार्यालय कक्ष से मंगलवार को डीएम अभिलाषा कुमारी शर्मा ने वीडियो कॉल के माध्यम होम आइसोलेशन में रह रहे कोरोना संक्रमित मरीजों से बातचीत की तथा उनका हाल जाना। इसके साथ ही सभी मरीजों से उनके शीघ्र ठीक होने की कामना करते हुए उनका हौसला बढ़ाया। मरीजों से बातचीत के क्रम में डीएम ने उन्हें प्रशासन द्वारा दी जा रही सुविधाओं व व्यवस्था की जानकारी ली तथा इस क्रम में कई मरीजों को सिविल सर्जन से बात करवाकर उन्हें चिकित्सकीय परामर्श भी दिलाई।
उन्हें पीड़ितो से सख्ती के साथ आइसोलेशन में रहने के साथ ही टेलीमेडिसीन केंद्र द्वारा दिए जा रहे सलाहों पर अमल करने एवं समय से दवाओं का सेवन करने की अपील की। जिला प्रशासन अपनी सभी सुविधाओं के साथ सभी मरीजों की सेवा के लिए सदैव मुस्तैद है, उन्हें किसी भी प्रकार की विशेष परेशानी होने पर जिला नियंत्रण कक्ष से संपर्क करने पर सुविधाएं मुहैया करा दी जाएगी। जिला प्रशासन विशेष मॉनिटरिंग सेल भी स्थापित की है, जिसमें उनके स्वास्थ्य की प्रगति की सभी सूचनाएं रखी जा रही है। जिला में सभी सुविधाएं उपलब्ध हैं, जरूरत पड़ने पर उन्हें कोविड हेल्थ केयर की भी सुविधा दी जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn